विश्वकप तथा एसिया छनोट : तालमेल नै नमिलेको प्रदर्शन
सबैभन्दा पहिले एउटा कल्पना । राजधानीको मौसम बिहीबार चिसो थियो । वर्षाले मौसमलाई साँच्चै चिसो बनाएको थियो । यही स्थितिमा नेपालले दशरथ रंगशालामा बहराइनको सामना गरेको भए ? दर्शक त अपार हुने थिए नै । बहराइनका खेलाडी आफ्नो स्वाभाविक प्रदर्शन गर्न नै संघर्षरत हुन्थे । तर, भइदियो उल्टो । नेपालले आफ्नो घरेलु मैदानमा आयोजना गर्नुपर्ने एसियाली विश्वकप छनोटको खेल बहराइनको मानामास्थित नेसनल स्टेडियममा भयो ।
हिमेश — सबैभन्दा पहिले एउटा कल्पना । राजधानीको मौसम बिहीबार चिसो थियो । वर्षाले मौसमलाई साँच्चै चिसो बनाएको थियो । यही स्थितिमा नेपालले दशरथ रंगशालामा बहराइनको सामना गरेको भए ? दर्शक त अपार हुने थिए नै । बहराइनका खेलाडी आफ्नो स्वाभाविक प्रदर्शन गर्न नै संघर्षरत हुन्थे । तर, भइदियो उल्टो । नेपालले आफ्नो घरेलु मैदानमा आयोजना गर्नुपर्ने एसियाली विश्वकप छनोटको खेल बहराइनको मानामास्थित नेसनल स्टेडियममा भयो ।यो त्यही खेल रह्यो, जसमा नेपालको प्रदर्शन फितलो देखियो । खेलाडी–खेलाडीबीच तालमेलको प्रस्ट अभाव थियो । अधिकांश खेलाडीले आफ्नो ‘पोजिसन’ ले दिएको जिम्मेवारी सही ढंगले निभाउन सकेनन् । कप्तान तथा गोलरक्षक किरण लिम्बूले पनि सही नेतृत्व गर्न सकेनन् । फेरि एकपल्ट टिमका नयाँ र युवा खेलाडीमाथि उनी हाबी हुन खोजे । यसक्रममा उनले आफ्ना सहकर्मीलाई उत्प्रेरित राख्न सकेनन्, त्यस विपरीत दबाब दिइरहे ।यो सबै मुख्य प्रशिक्षक भिन्सेन्जो अल्बर्टो एनिसका लागि रुन न हाँस्नुको जस्तो स्थिति बन्यो । साँच्चै, प्रशिक्षक एनिसका लागि ५–० को हार सर्वथा अस्वीकार्य रह्यो । पूरा खेल अवधिमा जति उनी नजिक थिए, सबैले के अनुभव गरे भने यसपल्ट उनी निराशा देखिए । हायलकायल देखिन्थे । सन् २०२३ देखि उनले नेपाली फुटबल टिम सम्हालेका हुन् । त्यसयता उनी सबैभन्दा खराब समयबाट गुज्रिइरहेका छन् । नेपालले छनोटमा अहिलेसम्म खेलेका तीन खेलमा लगातार हार बेहोरेको छ ।त्यस अर्थमा नेपाल समूह ‘एच’ को पुछारमा छ । खातामा कुनै अंक छैन । नेपालले यी तीन खेलमा कुनै गोल गरेको छैन । एकाएक जस्तै टिममा गोलको खडेरी परेको छ । नेपालले अन्तिम पटक गोल गरेको भनेको यही विश्वकप छनोटको पहिलो चरणमा लाओसविरुद्ध हो । भ्यालेन्टाइन दिनमा भएको त्यस खेलमा मनीष डाँगीले ५३ औं मिनेटमा गोल गरेका थिए । त्यसयता ३ सय ७ मिनेट भइसकेको छ नेपालले कुनै गोल नगरेको । त्यस अवधिमा गोलको अवसर बिरलै बनेको छ ।प्रशिक्षकमा एनिस आएयता यो सबैभन्दा खराब प्रदर्शनको क्रम हो । उनी आएपछि यसअघि पनि नेपाल तीन खेलमा लगातार पराजित थियो । तर, यति धेरै कमजोर प्रदर्शन भने थिएन । यस्तै ५ गोलको हार उनी आएयताको सबैभन्दा फराकिलो अन्तर रह्यो । सन् २०२२ को एसिया कप छनोट तेस्रो चरणमा इन्डोनेसियासँग ७–० ले पराजित भएयता बहराइनसँगको हार नै सबैभन्दा खराब रह्यो । गाह्रो त के छ भने अझै बहराइनसँग उसकै भूमिमा एउटा अर्को खेल खेल्न बाँकी छ ।‘समर्थकसामु प्रशिक्षकको माफी’पोस्टम्याच कन्फ्रेन्समा प्रशिक्षक एनिसले नेपाली फुटबल समर्थकसामु माफी माग्न चाहेको बताए । उनले भने, ‘मलाई धेरै केही भन्नु छैन । यो हारका लागि म नेपाली फुटबल समर्थकसामु माफी माग्छु । एक त टिममा सिनियर खेलाडीको अभाव थियो । त्यसमाथि सुरुमै अञ्जन विष्ट घाइते भए । यसले खेल प्रभावित रह्यो । यसले टिम असन्तुलित बन्यो । बहराइनमा नियमित लिग हुन्छ । हाम्रोमा लिग नियमित हुँदैन । यो नै दुई टिमबीचको सबैभन्दा ठूलो अन्तर हो ।’उनले अगाडि थपे, ‘हामीले तयारीलाई धेरै कम समयमात्रै पायौं । छनोट खेल्नु अगाडि हामीसँग अभ्यास खेलको पनि अभाव थियो । यस्तो खेल खेल्नु अगाडि पर्याप्त तयारी र समय दुवै चाहिन्छ । यो हारमा म वास्तवमै निराश छु । यो हारको टिमका युवा खेलाडमिा नकारात्मक प्रभाव पर्ने डर छ । यदि टिममा पुराना र अनुभवी खेलाडीको बाहुल्य हुन्थ्यो भने आजको नतिजा बेग्लै हुन सक्थ्यो, यसमा कुनै शंका छैन । अहिले नेपाली फुटबलमा सबै खेलाडीबीच विदेश जाने होड चलिरहेको छ ।’बहराइनले हात पारेको यस जितमा महदी अल हुमैइदान, सैयद बकेर, अली मदन, इब्राहिम अल–खतल र इस्माइल अब्दुल लतिफले गोल गरे । बहराइनले अझ पहिलो गोल गर्न केवल ६५ सेकेन्डमात्र लगाएको थियो । टोलीले पहिलो हाफमै तीन गोलले अगाडि थियो । यसअघि समूहको अर्को खेलमा यूएईले यमनलाई २–१ ले हरायो । यूएईको यो लगातार तेस्रो जित हो । टोली ३ खेलबाट ९ अंकसहित समूहको शीर्षमा छ । बहराइन ६ अंकसहित दोस्रो स्थानमा रह्यो । यमनको ३ अंकमात्रै छ ।खेलाडीलाई डेब्यु गराउने फ्याक्ट्रीसुरु–सुरुमा नेपाली फुटबल खेलाडी विदेश पलाउन हुँदा केहीको दाबी थियो, यो त स्वाभाविक प्रक्रिया हो । खेलाडीलाई विमानस्थल गएर रोक्न सकिन्न । अब भने यसको प्रभाव विस्तारै देखिन थालेको छ । त्यो पनि नकारात्मक हिसाबमा । एक त टिममा सिनियर खेलाडी नै हुन छाडेको छ । त्यसैले टिममा खेलाडी–खेलाडीबीच नै समन्वयको चर्को अभाव देखिन थालेको छ । अब त नेपाली राष्ट्रिय टिम त्यस्तो फ्याक्ट्री भएको छ, जसले खेलाडीलाई डेब्युको अवसरमात्र दिन्छ ।बहराइनविरुद्धको पहिलो खेलमै ४ खेलाडीले डेब्यु गरे । ती थिए अभिषेक लिम्बू, सौभाग्य राई, समीर तामाङ र सन्जीव विष्ट । यससँगै सम्भवत: प्रशिक्षक एनिसको नाममा त्यस्तो कीर्तिमान बनेको छ । यसले भन्छ, उनी नेपाली टिममा सबैभन्दा बढी नयाँ खेलाडीलाई मौका दिने प्रशिक्षक हुन् । ती चार खेलाडीसँगै आएयता एनिसले २० खेलाडीलाई डेब्युको अवसर दिइसके । त्यो पनि ठ्याक्कै एक वर्षको अन्तरमा । अझ त्यो पनि १३ खेलभित्र ।यसअघि अब्दुल्लाह अल्मुताइरीले १५ खेलाडीलाई अवसर दिएका थिए । अहिले एनिसले उनलाई पनि उछिनेका छन् । समस्या के भएको छ भने एनिस डेब्युको अवसर दिँदै जान्छन् अनि ती पनि विदेसिँदै गर्छन् । अन्त्यमा एनिस आएयता डेब्युको अवसर पाएका खेलाडीको सूचीमा पर्छन् सनिश श्रेष्ठ, मणिकुमार लामा, दीपकराज सिंह ठकुरी, सुमित श्रेष्ठ, विमल पाण्डे, लाकेन लिम्बू, सीमान्त थापा, जिलेप्सीजंग कार्की, हिसुब थपलिया, दिनेश हेम्जन, उत्सव राई, अमृत श्रेष्ठ, छिरिङ लामा, योगेश गुरुङ, अञ्जन राई र राजेश परियार ।